CELEX: C2007/199/37
Language: el
Date: 2007-08-25 00:00:00
Title: Υπόθεση C-307/07: Προσφυγή της 4ης Ιουλίου 2007 — Επιτροπή των Ευρωπαϊκών Κοινοτήτων κατά Πορτογαλικής Δημοκρατίας

25.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 199/23
            
         Προσφυγή της 4ης Ιουλίου 2007 — Επιτροπή των Ευρωπαϊκών Κοινοτήτων κατά Πορτογαλικής Δημοκρατίας
   (Υπόθεση C-307/07)
   (2007/C 199/37)
   Γλώσσα διαδικασίας: η πορτογαλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: H. Støvlbæk και P. Andrade)
   
      Καθής: Πορτογαλική Δημοκρατία
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Πορτογαλική Δημοκρατία, μη αναγνωρίζοντας τα διπλώματα που παρέχουν πρόσβαση στο επάγγελμα του φαρμακοποιού που ειδικεύεται στις κλινικές αναλύσεις, παρέβη, όσον αφορά το εν λόγω επάγγελμα, τις υποχρεώσεις που υπέχει από την οδηγία 89/48/ΕΟΚ (1)·
            
         
               —
            
            
               να καταδικάσει την Πορτογαλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   Η Επιτροπή θεωρεί ότι η επαγγελματική δραστηριότητα του φαρμακοποιού που ειδικεύεται στις κλινικές αναλύσεις αποτελεί νομοθετικά κατοχυρωμένο επάγγελμα που καλύπτεται από την οδηγία 89/48. Ο νόμος για τη μεταφορά της οδηγίας στην πορτογαλική έννομη τάξη περιορίζει το πεδίο εφαρμογής της στα επαγγέλματα που περιλαμβάνονται σε συγκεκριμένο κατάλογο. Μη εγγράφοντας στον κατάλογο αυτό το επάγγελμα του φαρμακοποιού που ειδικεύεται στις κλινικές αναλύσεις, η Πορτογαλία δεν μετέφερε πλήρως την οδηγία 89/48 στην εσωτερική της έννομη τάξη.
   
      (1)  Οδηγία 89/48/ΕΟΚ του Συμβουλίου, της 21ης Δεκεμβρίου 1988, σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών (ΕΕ 1989, L 19, σ. 16).